text: 《玉樞經籥》乃清代姚燮所撰，《玉樞經》的註解，全書二十四卷。本書目前在中國國家圖書館及哈佛大學特藏善書圖書館亦有收藏。姚燮·注道藏玉樞經成系之以詩參同靈寶皆糟粕，黃白腐腸非上藥。眼中壽者誰百齡，精氣於人日淪薄。此經雲傳九宸帝，剿說元虛弗深計。斡旋性命具圭臬，訊息乾坤有根蒂。斯民得生甘自捐，七情劫伐多可憐。元關未安龍虎宅，黑籍早促蜉蝣年。我軀百病幸逃死，待復沖和攝陽始。倘刪五濁皈彭籛，還爇孤燈拜聃李。綺雲鬱麗琅風清，華幡颭虛青鸞行。嬰兒如黍匿中府，紺光四照天地明。愧難手借陶鈞力，刊落繁蕪守諸默。蓮華一莖春露色，大海無塵月初拭。
metadata: erhwenkuo/wikipedia-zhtw
metadata: 玉樞經籥
metadata: https://zh.wikipedia.org/wiki?curid=6811604